CELEX: 32021R0795
Language: da
Date: 2021-05-17 00:00:00
Title: Kommissionens gennemførelsesforordning (EU) 2021/795 af 17. maj 2021 om tilbagekaldelse af godkendelsen af aktivstoffet alpha-cypermethrin, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af Kommissionens gennemførelsesforordning (EU) nr. 540/2011 (EØS-relevant tekst)

18.5.2021   
               
               
                  DA
               
               
                  Den Europæiske Unions Tidende
               
               
                  L 174/2
               
            
         KOMMISSIONENS GENNEMFØRELSESFORORDNING (EU) 2021/795
         af 17. maj 2021
         om tilbagekaldelse af godkendelsen af aktivstoffet alpha-cypermethrin, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af Kommissionens gennemførelsesforordning (EU) nr. 540/2011
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (1), særlig det andet alternativ i artikel 21, stk. 3, og artikel 78, stk. 2, og
         ud fra følgende betragtninger:
         
                     (1)
                  
                  
                     Alpha-cypermethrin blev ved Kommissionens direktiv 2004/58/EF (2) opført som et aktivstof i bilag I til Rådets direktiv 91/414/EØF (3). De aktivstoffer, der er opført i bilag I til direktiv 91/414/EØF, betragtes som godkendt i henhold til forordning (EF) nr. 1107/2009.
                  
               
                     (2)
                  
                  
                     Ved Kommissionens gennemførelsesforordning (EU) 2019/1690 (4) blev godkendelsen af aktivstoffet alpha-cypermethrin, som kandidat til substitution, fornyet. Aktivstoffet blev derfor opført i del E i bilaget til Kommissionens gennemførelsesforordning (EU) nr. 540/2011 (5).
                  
               
                     (3)
                  
                  
                     I henhold til gennemførelsesforordning (EU) 2019/1690 skulle ansøgeren fremlægge bekræftende oplysninger for Kommissionen, medlemsstaterne og autoriteten om visse metabolitters toksikologiske profil senest den 30. oktober 2020. Desuden blev der krævet bekræftende oplysninger for tre andre punkter inden for andre frister, der er fastsat i bilag I til gennemførelsesforordning (EU) 2019/1690.
                  
               
                     (4)
                  
                  
                     I oktober 2020 meddelte ansøgeren Kommissionen, den rapporterende medlemsstat og autoriteten, at den ikke ville fremlægge bekræftende oplysninger for nogen af de fire punkter, for hvilke der blev anmodet om bekræftende oplysninger.
                  
               
                     (5)
                  
                  
                     Godkendelsen af det pågældende aktivstof bør derfor tilbagekaldes.
                  
               
                     (6)
                  
                  
                     Bilaget til gennemførelsesforordning (EU) nr. 540/2011 bør derfor ændres i overensstemmelse hermed.
                  
               
                     (7)
                  
                  
                     Medlemsstaterne bør have tid til at trække godkendelser af plantebeskyttelsesmidler, der indeholder alpha-cypermethrin tilbage.
                  
               
                     (8)
                  
                  
                     For plantebeskyttelsesmidler, der indeholder alpha-cypermethrin, og for hvilke medlemsstaterne bevilger en afviklingsperiode i henhold til artikel 46 i forordning (EF) nr. 1107/2009, bør en sådan periode udløbe senest den 7. december 2022.
                  
               
                     (9)
                  
                  
                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE FORORDNING:
         
            Artikel 1
            Tilbagekaldelse af godkendelse
            Godkendelsen af aktivstoffet alpha-cypermethrin tilbagekaldes.
         
         
            Artikel 2
            Ændring af gennemførelsesforordning (EU) nr. 540/2011
            I del E i bilaget til gennemførelsesforordning (EU) nr. 540/2011 udgår række 12 vedrørende alpha-cypermethrin.
         
         
            Artikel 3
            Overgangsforanstaltninger
            Medlemsstaterne tilbagekalder godkendelser af plantebeskyttelsesmidler, der indeholder alpha-cypermethrin som aktivstof, senest den 7. december 2021.
         
         
            Artikel 4
            Afviklingsperiode
            Afviklingsperioder, der bevilges af medlemsstaterne i overensstemmelse med artikel 46 i forordning (EF) nr. 1107/2009, bør være så korte som muligt og skal udløbe senest den 7. december 2022.
         
         
            Artikel 5
            Ikrafttræden
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 17. maj 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 309 af 24.11.2009, s. 1.
         
            (2)  Kommissionens direktiv 2004/58/EF af 23. april 2004 om ændring af Rådets direktiv 91/414/EØF for at optage alpha-cypermethrin, benalaxyl, bromoxynil, desmedipham, ioxynil og phenmedipham som aktive stoffer (EUT L 120 af 24.4.2004, s. 26.)
         
            (3)  Rådets direktiv 91/414/EØF af 15. juli 1991 om markedsføring af plantebeskyttelsesmidler (EFT L 230 af 19.8.1991, s. 1.)
         
            (4)  Kommissionens gennemførelsesforordning (EU) 2019/1690 af 9. oktober 2019 om fornyelse af godkendelsen af aktivstoffet alpha-cypermethrin, som kandidat til substitution, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af bilaget til Kommissionens gennemførelsesforordning (EU) nr. 540/2011 (EUT L 259 af 10.10.2019, s. 2).
         
            (5)  Kommissionens gennemførelsesforordning (EU) nr. 540/2011 af 25. maj 2011 om gennemførelse af Europa-Parlamentets og Rådets forordning (EF) nr. 1107/2009 for så vidt angår listen over godkendte aktivstoffer (EUT L 153 af 11.6.2011, s. 1.)